**Ստեֆանո Լո Ռուսո** (իտալ.՝ Stefano Lo Russo, հոկտեմբերի 15, 1975(1975-10-15), Թուրին, Իտալիա), իտալացի քաղաքական գործիչ, Թուրինի քաղաքապետ (2021 թվականից)։

Կենսագրություն
--------------

Ծնվել է 1975 թվականի հոկտեմբերի 15-ին Թուրինում, ամբողջ կյանքն անցկացրել է Սանտա Ռիտա թաղամասում։ Թուրինի պոլիտեխնիկական համալսարանի շրջակա միջավայրի, տարածքի և ենթակառուցվածքների ճարտարագիտության ամբիոնի կիրառական երկրաբանության իսկական պրոֆեսոր։

2006 թվականին Ձիթապտղի ծառ կոալիցիայից ընտրվել է Թուրինի կոմունալ խորհրդի անդամ, 2013 թվականին՝ որպես Դեմոկրատական կուսակցության ներկայացուցիչ, մտել է քաղաքային վարչակազմ, որտեղ պատասխանատու է եղել քաղաքաշինական քաղաքականության համար, 2016-2021 թվականներին գլխավորել է կոմունալ խորհրդում ԴԿ խմբակցությունը։

2021 թվականի հոկտեմբերի 17-18-ը 42,14% մասնակցությամբ հաղթել է Թուրինի մունիցիպալ ընտրությունների երկրորդ փուլում՝ 59,2% արդյունքով։ Ձախ կենտրոնամետ դաշինքը, որը ղեկավարում էր Լո Ռուսոն (բացի ԴԿ- ից, այն ներառում էր մի քանի փոքր տեղական ցուցակներ, ինչպես նաև կուսակցությունների միավորումը առաջին հոդվածը և Սոցիալիստական, որը ոչ մի մանդատի չի հասել) ստացել է 24 տեղ քաղաքային խորհրդում, աջ կենտրոնամետ Պաոլո Դամիլանոն (Իտալիայի եղբայրների մասնակցությամբ և Սալվինի Պիեմոնտի լիգան) ստացել է 12 տեղ, իսկ Հինգ աստղերի և Կանաչ Եվրոպայի շարժման կոալիցիան, որն առաջին փուլում ստացել է ընտրողների միայն 9 %-ի աջակցությունը՝ 2 տեղ։

Հոկտեմբերի 27-ին պաշտոնապես ստանձնել է քաղաքապետի պաշտոնը։ Լուո Ռուսոն աջ կենտրոնամետներին կառուցողական համագործակցություն առաջարկեց, բայց Դամիլանոն, շնորհակալություն հայտնելով  «ձեռք մեկնելու համար», հրաժարվեց՝ ասելով, որ ձախերի կառավարումը թուրինին բարեկեցություն չի բերել։ Քաղաքապետի պաշտոնի համար Հինգ աստղերի շարժման թեկնածու Վալենտինա Սգանգան երկրորդ փուլի նախօրեին չի դիմել իր կողմնակիցներին՝ կոչ անելով աջակցել թեկնածուներից որևէ մեկին, սակայն հոկտեմբերի 19-ին Facebook-ի իր էջում հայտնել է, որ քվեարկել է Լո Ռուսոյի օգտին։

Ծանոթագրություններ
------------------

1. ↑  "Stefano Lo Russo, chi è il nuovo sindaco di Torino" (in իտալերեն). il Messagero. 2021 թ․ հոկտեմբերի 18. Արխիվացված է the original 2021 թ․ հոկտեմբերի 22-ին. Retrieved 2021 թ․ հոկտեմբերի 22. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  "Elezioni Comunali Torino, chi è il nuovo sindaco della città Stefano Lo Russo" (in իտալերեն). Tg24 Sky. 2021 թ․ հոկտեմբերի 18. Արխիվացված է the original 2021 թ․ հոկտեմբերի 22-ին. Retrieved 2021 թ․ հոկտեմբերի 22. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "ELEZIONI COMUNALI 2021 - RISULTATI COMUNE DI torino (piemonte)" (in իտալերեն). la Repubblica. 2021 թ․ հոկտեմբերի 18. Արխիվացված է the original 2021 թ․ հոկտեմբերի 20-ին. Retrieved 2021 թ․ հոկտեմբերի 20. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "Stefano Lo Russo è da oggi ufficialmente sindaco di Torino" (in իտալերեն). il Torinese. 2021 թ․ հոկտեմբերի 27. Արխիվացված է the original 2021 թ․ նոյեմբերի 10-ին. Retrieved 2021 թ․ նոյեմբերի 10. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  Gioele Urso (2021 թ․ հոկտեմբերի 20). "Altro che collaborazione tra moderati: Damilano dice no a Lo Russo e gli lancia le frecciatine" (in իտալերեն). Torino Today. Արխիվացված է the original 2021 թ․ հոկտեմբերի 22-ին. Retrieved 2021 թ․ հոկտեմբերի 22. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* "Lo Russo Stefano" (PDF) (in իտալերեն). comune.torino.it. Retrieved 2021 թ․ հոկտեմբերի 22.